
Naslov dokumenta
	Nacrt prijedloga
Odluke o javnim priznanjima Općine Oriovac

	Stvaratelj dokumenta, tijelo koje provodi savjetovanje
	Općina Oriovac

	Svrha dokumenta
	Ovim dokumentom predlaže se donošenje Odluke o javnim priznanjima Općine Oriovac (u daljnjem tekstu: Odluka) radi cjelovitog, jasnog i transparentnog uređenja javnih priznanja Općine Oriovac.
Odlukom se uređuju vrste javnih priznanja, uvjeti za njihovu dodjelu, ovlašteni predlagatelji, sadržaj i rok za podnošenje prijedloga, postupanje Jedinstvenog upravnog odjela i Općinskog vijeća, dodjela izvan redovnog roka u posebno opravdanim slučajevima, uručenje, opoziv te vođenje evidencije javnih priznanja.

	Datum dokumenta
	13. srpanj 2026. godine

	· Opis teme, prijedloga ili problema o kojemu se provodi savjetovanje: Savjetovanje se provodi o nacrtu prijedloga Odluke o javnim priznanjima Općine Oriovac. Predloženom Odlukom uređuje se jedinstven i transparentan postupak predlaganja, razmatranja, dodjele, uručenja i opoziva javnih priznanja te vođenje evidencije dodijeljenih i opozvanih priznanja.

	· Svrha savjetovanja i cilj koji bi se prijedlogom želio postići: Cilj savjetovanja jest upoznati zainteresiranu javnost s predloženim uređenjem javnih priznanja te prikupiti mišljenja, primjedbe i prijedloge građana, udruga, ustanova, trgovačkih društava, mjesnih odbora i drugih zainteresiranih osoba radi donošenja jasnog, provedivog i transparentnog općeg akta.

	· Metoda savjetovanja: Savjetovanje se provodi javnom objavom nacrta prijedloga Odluke na službenoj mrežnoj stranici Općine Oriovac, uz obrazac za sudjelovanje u savjetovanju.

	· Rok zaprimanja odgovora i način na koji će biti pružena povratna informacija:  Savjetovanje je otvoreno do 11. kolovoza 2026. godine. Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na internet stranici Općine Oriovac, kao prilog savjetovanja.

	· Za sve dodatne upite sudionici savjetovanja mogu se obratiti pisanim putem na adresu Općina Oriovac, Trg hrvatskog preporoda 1, 35250 Oriovac ili elektroničkom poštom na adresu opcinaoriovac@gmail.com.

	· [bookmark: _GoBack]Zahtjev onima koji sudjeluju u savjetovanju: Molimo sudionike da navedu ime i prezime odnosno naziv, svojstvo u kojem sudjeluju ili osobu odnosno organizaciju koju predstavljaju te jasno označe članak nacrta Odluke na koji se primjedba ili prijedlog odnosi. Podaci će se obrađivati sukladno propisima o zaštiti osobnih podataka.

	· Dostupnost odgovora: Zaprimljene primjedbe i odgovori nositelja izrade bit će prikazani u Izvješću o provedenom savjetovanju na službenoj mrežnoj stranici Općine Oriovac, uz zaštitu osobnih podataka u skladu s propisima.

	· Pozivaju se sudionici savjetovanja da dostave i povratne informacije o samom postupku savjetovanja te prijedloge za njegovo poboljšanje.





